钦定古今图书集成/理学汇编/字学典/第160卷 > 屠隆考槃馀事 > 笔屏
## 钦定古今图书集成/理学汇编/字学典/第160卷 > 屠隆考槃馀事 > 笔屏

有宋内制方圆玉花版，用以镶屏，插笔最宜。有大理
旧石，方不盈尺，俨状“山高月小”者、“东山月上”者、“万山
春霭”者，皆是天生，初非纽捏。以此为毛中书屏翰，似
亦得所。蜀中有石解开，有小松形，松止高二寸，或三
五十株，行列成径，描画所不及者，亦堪作屏。取极小
名画或古人墨迹镶之，亦奇绝。